अर्को तथ्य हो, दाजु, हजुर, म त हजुरको दास भनेका भरमा अवसर दिने प्रथाको पूर्ण रूपमा अन्त्य । नातावाद, कृपावाद, अवसरवाद समाजवादका ठाउँमा आएर बसेका छन् कांग्रेसमा । नेतृत्वका सामु गणेश प्रवृत्ति देखाएकै आधारमा अवसर दिने, पाउने प्रथाको पूर्ण रूपमा अन्त्य गरी योग्य, इमानदार, सक्षम र नैतिकवान् व्यक्तिलाई पार्टीमा अवसर दिने ‘साहस’ नेतृत्वले देखाउनै पर्छ । यसो भएमा एकातर्फ गुटबन्दीको अन्त्य गर्न नसके पनि गुटको क्रियाशीलता र अवरोधमा कमी ल्याउन सकिन्छ भने अर्कातर्फ असली कार्यकर्ता विचलित हुनेछैन ।
